**R E P U B L I K A H R V A T S K A**

**ŽUPANIJA VARAŽDINSKA**

**Osnovna škola „VLADIMIR NAZOR“, SVETI ILIJA**

42214 Sv. Ilija, Ulica bana Jelačića 3

OIB: 71629247016

*tel./fax.* 042/734-210

*e-adresa*:skola@os-vnazor-svetiilija.skole.hr

Sveti Ilija, 11. siječnja 2023. godine

KLASA: 112-02/23-02/1

URBROJ: 2186-134-01-23-1

Na temelju članka 107. Zakona o odgoju i obrazovanju u osnovnoj i srednjoj školi („Narodne novine“ broj 87/08., 86/09., 92/10., 105/10.-ispr, 90/11.,5/12., 16/12., 86/12., 94/13., 136/14.-RUSRH, 152/14., 7/17., 68/18. , 98/19. i 64/20.) članka 8. Pravilnika o radu Osnovne škole „Vladimir Nazor“ Sveti Ilija te članaka 6. i 7. Pravilnika o načinu i postupku zapošljavanja u OŠ „Vladimir Nazor“ Sveti Ilija ( u daljnjem tekstu : Pravilnik) ravnateljica OŠ „Vladimir Nazor“ Sveti Ilija, Ulica bana Jelačića 3, objavljuje:

**NATJEČAJ**

**za zasnivanje radnog odnosa za radno mjesto**

**1. SPREMAČ (M/Ž)** - 1 izvršitelj na neodređeno, nepuno radno vrijeme 30 sati tjedno uz probni rok od 6 mjeseci

**Mjesto rada**: OŠ „Vladimir Nazor“ Sveti Ilija, Ulica bana Jelačića 3, Sveti Ilija, po potrebi izvan sjedišta škole

Na natječaj se mogu javiti muške i ženske osobe u skladu sa Zakonom o ravnopravnosti spolova (NN 82/08. i 69/17).

**Uvjeti:**

- opći uvjet za zasnivanje radnog odnosa sukladno općim propisima o radu

- završena osnovna škola

U prijavi na javni natječaj navode se osobni podaci podnositelja prijave (ime i prezime , datum i mjesto rođenja, adresa stanovanja, broj telefona, odnosno mobitela, e-adresa) i naziv radnog mjesta na koje se prijavljuje.

Uz vlastoručno potpisanu prijavu na javni natječaj treba priložiti:

1. životopis

2. dokaz o završenoj vrsti i razini obrazovanja

3. dokaz o državljanstvu

4. dokaz nadležnog suda da se protiv kandidata ne vodi kazneni postupak za neko od kaznenih djela iz članka 106. Zakona o odgoju i obrazovanju u osnovnoj i srednjoj školi (ne starije od 30 dana od dana objave natječaja).

5. dokaz o evidentiranom radnom stažu (elektronički zapis ili potvrdu o podatcima evidentiranim u matičnoj evidenciji Hrvatskog zavoda za mirovinsko osiguranje)

Isprave se prilažu u neovjerenoj preslici i ne vraćaju se kandidatu nakon završetka natječajnog postupka. Prije sklapanja ugovora o radu odabrani kandidat dužan je sve navedene priloge odnosno isprave dostaviti u izvorniku ili u preslici ovjerenoj od strane javnog bilježnika sukladno Zakonu o javnom bilježništvu (Narodne novine broj 78/93., 29/94., 162/98., 16/07., 75/09., 120/16.)

Osobe koje se pozivaju na pravo prednosti sukladno članku 102. Zakona o hrvatskim braniteljima iz Domovinskog rata i članovima njihovih obitelji (Narodne novine 121/17, 98/19, 84/21), članku 48. f Zakona o zaštiti vojnih i civilnih invalida rata (Narodne novine broj 33/92, 77/92, 27/93, 58/93, 2/94, 76/94, 108/95, 108/96, 82/01, 103/03 i 148/13, 98/19 ), članku 9. Zakona o profesionalnoj rehabilitaciji i zapošljavanju osoba s invaliditetom (Narodne novine broj 157/13, 152/14, 39/18, 32/20) te članku 48. Zakona o civilnim stradalnicima iz Domovinskog rata (Narodne novine broj 84/21), dužne su u prijavi na javni natječaj pozvati se na to pravo i uz prijavu priložiti svu propisanu dokumentaciju prema posebnom zakonu, a imaju prednost u odnosu na ostale kandidate samo pod jednakim uvjetima. Osobe koje ostvaruju pravo prednosti pri zapošljavanju u skladu s člankom 102. Zakona o hrvatskim braniteljima iz Domovinskog rata i članovima njihovih obitelji (Narodne novine broj 121/17, 98/19, 84/21), uz prijavu na natječaj dužne su priložiti i dokaze propisane člankom 103. stavak 1. Zakona o hrvatskim braniteljima iz Domovinskog rata i članovima njihovih obitelji

Poveznica na internetsku stranicu Ministarstva hrvatskih branitelja s popisom dokaza potrebnih za ostvarivanja prava prednosti:

<https://branitelji.gov.hr/UserDocsImages/NG/12%20Prosinac/Zapo%C5%A1ljavanje/Popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju.pdf>

Osobe koje ostvaruju pravo prednosti pri zapošljavanju u skladu s člankom 48. Zakona o civilnim stradalnicima iz Domovinskog rata (Narodne novine broj 84/21), uz prijavu na natječaj dužne su u prijavi na natječaj pozvati se na to pravo i uz prijavu dostaviti i dokaze iz stavka 1. članka 49. Zakona o civilnim stradalnicima iz Domovinskog rata

Poveznica na internetsku stranicu Ministarstva hrvatskih branitelja s popisom dokaza potrebnih za ostvarivanja prava prednosti:

<https://branitelji.gov.hr/UserDocsImages/dokumenti/Nikola/popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf>

Kandidat koji je pravodobno dostavio potpunu prijavu sa svim prilozima odnosno ispravama i ispunjava uvjete natječaja dužan je pristupiti procjeni i vrednovanju prema Pravilniku o načinu i postupku zapošljavanja koji možete vidjeti na web stranici škole : <http://os-vnazor-svetiilija.skole.hr>

Obavijest o datumu, mjestu i vremenu procjene odnosno vrednovanja kandidata kao i sadržaj te način vrednovanja, pravni i drugi izvori za pripremanje kandidata za vrednovanje bit će objavljeni na mrežnoj stranici Škole: <http://os-vnazor-svetiilija.skole.hr>

Kandidati se neće posebno pozivati te ukoliko kandidat, koji je pravodobno dostavio potpunu prijavu sa svim prilozima, ne pristupi procjeni i vrednovanju, smatra se da je prijavu povukao.

Kandidat prijavom na natječaj daje privolu za obradu osobnih podataka navedenih u svim dostavljenim prilozima odnosno ispravama za potrebe provedbe natječajnog postupka sukladno važećim propisima o zaštiti osobnih podataka.

Rok za podnošenje prijave na natječaj je osam dana od dana objave natječaja. Natječaj je otvoren **od 11.01.2023. do 19.01.2023. godine**.

Prijave na natječaj dostavljaju se neposredno ili poštom na adresu: Osnovna škola „Vladimir Nazor“ Sveti Ilija, Ulica bana Jelačića 3, 42214 Sveti Ilija s naznakom „za natječaj - spremač“.

Nepravodobne i nepotpune prijave neće se razmatrati.

Kandidat prijavljen na natječaj bit će obaviješten putem web stranice škole: <http://os-vnazor-svetiilija.skole.hr> najkasnije u roku od osam dana od dana sklapanja ugovora o radu s odabranim kandidatom.

U slučaju da se na natječaj prijave kandidati koji se pozivaju na pravo prednosti pri zapošljavanju prema posebnom propisu, svi će kandidati biti obaviješteni i prema članku 24. stavku 3. Pravilnika.

Ravnateljica

Anđelka Rihtarić, prof.